יודיק טיימנס-סימונס

יודיק (יודיקייה) טיימנס-סימונס (בהולנדית: Judik Themans-Simons;  20 באוגוסט 1904 – 20 במרץ 1943) הייתה מתעמלת אולימפית יהודייה-הולנדית, זוכת מדליית הזהב הקבוצתית בהתעמלות נשים באולימפיאדת אמסטרדם.

קורות חיים 
סימונס נולדה בהאג ב-1903. היא הייתה חברה בנבחרת ההולנדית להתעמלות נשים, שזכתה במדליית הזהב האולימפית באולימפיאדת אמסטרדם, במדליית כסף זכתה נבחרת איטליה ובמדליית ארד נבחרת בריטניה. הנבחרת כללה 5 נשים יהודיות (סטלה בליץ-אחסטריבה, הלנה קלוט-נורדהיים, אנה דרזדן-פולק ואלקה דה לוי) ואף המאמן חריט קלירקופר היה יהודי. אולימפיאדת אמסטרדם הייתה הראשונה בה נכלל מקצוע התעמלות הנשים. התחרות הייתה לקבוצות, ומדליות אישיות לא חולקו. טיימנס-סימונס זכתה במדליית הזהב ביחד עם קבוצתה.

לאחר סיום קריירת ההתעמלות, נישאה לברנרד טיימנס. השניים עבדו כ"אב ואם" בבית היתומים היהודי המרכזי באוטרכט. טיימנס-סימונס גורשה עם בעלה ושני ילדיה, ועם ילדי בית היתומים, למחנה סוביבור, שם נספו כולם. מבין חמש החברות היהודיות בנבחרת התעמלות הנשים של הולנד, נספו שתי מתעמלות נוספות (קלוט-נורדהיים ודרזדן-פולק), וכן המאמן קלירקופר בסוביבור. בליץ-אחסטריבה נספתה באושוויץ. רק אחת, דה לוי שרדה את השואה. בשנת 1997 הונצחו בנות הנבחרת, ומאמנן קלירקופר, ביד לאיש הספורט היהודי, במכון וינגייט.

קישורים חיצוניים

 יודיק טיימנס-סימונס באתר יד ושם
 דף זיכרון לזכר טיימנס-סימונס ומשפחתה באתר ההנצחה ליהודי הולנד.
 דף הנצחה ליהודיות מבין נבחרת המתעמלות ההולנדית ב-1928 באתר יד לאיש הספורט היהודי.

ספורטאים יהודים הולנדים
מתעמלות יהודיות
אלופים אולימפיים יהודים
ספורטאיות אולימפיות יהודיות
יהודים בשואה: הולנד
ספורטאים שנספו במחנה ההשמדה סוביבור
מתעמלות באולימפיאדת אמסטרדם (1928)
משתתפים יהודים באולימפיאדת אמסטרדם (1928)
חברי היכל התהילה של הספורטאים היהודים: הולנדים
אלופות אולימפיות הולנדיות: התעמלות
ילידות 1904
הולנדים שנולדו ב-1904
הולנדיות שנפטרו ב-1943
הולנדים שנפטרו ב-1943